Salomon Mayer von Rothschild

Barón Salomon Mayer von Rothschild, alternatívne Salomon Meyer Freiherr von Rothschild; (* 9. september 1774, Frankfurt nad Mohanom - † 28. júl 1855, Paríž) bol viedenský bankár pochádzajúci z nemeckej židovskej rodiny, zakladateľ viedenskej vetvy rodiny Rothschildovcov. Bol druhým synom zakladateľa dynastie Mayera Amschela Rothschilda a jeho manželky Gutle Schnapper 1753-1849 s ktorou mali dve deti : Anselm Salomon 1803-1874 a Betty Salomon 1805-1886. Narodil sa v dome jeho otca, Hinterpfann, vo Frankfurte nad Mohanom. Titul von Rothschild používal od roku 1817 a titul Barón von Rothschild od roku 1822.

Kariéra

Preslávil sa jeho diplomatickými schopnosťami ktorými rodinu Rothschildovcov vyznamenal Rakúsky Cisár. 
V roku 1820 Princ Metternich, Rakúsky minister zahraničných vecí, začal rokovať s Domom Rothschildovcov kvôli veľkej pôžičke, ktorá mala byť poskytnutá formou lotérie. Komplikovaná dohoda tejto enormnej pôžičky si vyžadovala prítomnosť Rothschilda vo Viedni a tak sa Salomon, ktorý sa zaoberal vzťahmi Rothschildovcov s Rakúskom, presťahoval do mesta a založil tam v roku 1821 banku. Z tejto banky sa v roku 1855 pod vedením jeho syna Anselma Salomona von Rothschilda stal Creditanstalt. Postupom času sa stal vedúcim finančníkom Habsburgskej ríše, ktorej poskytol úver vo výške 200 miliónov Guldenov. Kancelár Fürst Metternich a dom Habsburgovcov mu za to boli zaviazaný.  
Salomonove úzke väzby k Metternichovi boli rozhodujúce pri zárobkoch rodiny v období reštruktualizácie Európy po napoleónskych vojnách. 
Salomon financoval prvú hlavnú parnú železnicu, ktorá bola vybudovaná v kontinentálnej Európe, Kaiser Ferdinand Nordbahn. Koncesiu na stavbu obdržal v roku 1835 a fungovala od roku 1839. I za týmto účelom kúpil v roku 1843 Vítkovícke železiarne na Morave, aby nebol závislý od britských dodávok koľajníc. Týmto vybudoval európsky monopol na železo, a úverom 500 000 guldenov v roku 1839 zabránil kolapsu rakúskeho Lloydsu, v ktorom mal podieli už od jeho založenia významným prevzatím akcií. Salomon nepokladal svoju Viedenskú základňu za tak kongeniálnu v porovnaní s domovmi jeho bratov. Keďže Židia v tej dobe nemohli vlastniť nehnuteľnosti v meste, prenajal si celý hotel Römischer Kaiser, ktorý sa stal základňou pre firmu ktorú založil v jeho mene. Neskôr sa stal jedným z najväčších vlastníkov pôdy v Dunajskej monarchii.

Rodina

Salomon Meyer von Rothschild sa oženil 20. Novembra 1800 s Caroline Stern 1782-1854, dcérou Samuela Hayuma Sterna 1760-1819 ktorý obchodoval s vínom a sestrou Jacoba S.H Sterna 1780-1833, ktorý neskôr založil Bankový dom Jacob S.H Stern vo Frankfurte nad Mohanom.
Salomon a Caroline mali spolu dve deti :
Syn Anselm Salomon von Rothschild 1803-1874 sa oženil s Charlotte von Rothschild 1807-1859. Bola prvou dcérou v Londýne sídliaceho Bankára Nathana Mayera Rothschilda 1777-1836. Tento pár mal spolu osem detí.
Dcéra Betty de Rothschild 1805-1886 sa vydala v roku 1824 za v Paríži sídliaceho Bankára Jamesa de Rothschilda, mladšieho brata Salomona. Tento pár mal spolu päť detí.

Majetky a filantropia

Salomonov von Rothschildov majetok bol obrovský, získal rozsiahle nehnuteľnosti a investoval do umenia a starožitností. Z jeho kolekcie umenia objets d'art z obdobia Talianskej a Francúzskej Renesancie a umelecké práce z 18. storočia sa časť venovala Louvre-u súčasťou ktorej sú dve maľby od Carla Dolciho.   

Ocenenia

V roku 2016 bolo na území Nordbahnhof vo Viedni, v obvode Leopoldstadt na rohu Bruno-Marek-Allee a Jakov-Lind-Straße pomenované námestie Rothschildplatz. Námestie bolo pomenované po rodine Rothschildovcov obzvlášť kvôli Salomonovi Rothschildovi, ktorý bol v roku 1830 hlavným financovateľom Severnej železnice cisára Ferdinanda.